**HELYSZÍNI EGYEZTETÉS**

**Tárgy:** Bajai úti járdasziget helyszíni megbeszélés, egyeztetés.

**Helyszín:** 7140 Bátaszék, Bajai út

**Időpont:** 2019.02.21. de. 10:30 óra

**Jelen vannak:**

dr. Bozsolik Róbert Bátaszék Város Önkormányzata

Dózsa-Pál Tibor Alsónyék Község Önkormányzata

Kőműves József KÉSZ Kft.

Fejes József tulajdonos

Fodor Zsolt autómosó tulajdonos (bérlő)

**Előzmény ismertetése, feladatok felsorolása és állapota:**

Fodor Zsolt az autómosó tulajdonosa, Bátaszék 1216/5 hrsz-ú ingatlan bérlője kérelemmel fordult az Önkormányzathoz, hogy a Bátaszék 1216/4 hrsz-ú önkormányzati útra megállni tilos táblát helyezzen ki az önkormányzati útra az autómosó biztonságos megközelítése érdekében. Továbbá panaszolta, hogy az úttal szomszédos Bátaszék 1216/3 hrsz-ú ingatlanról a parkoló autók sarat hordanak fel.
Az érintett ingatlanok mellett 2018. évben a TOP 3.1.1 projekt keretében megvalósult Alsónyék-Bátaszék közötti kerékpárút. A kerékpárút részeként létesült kerékpárút középszigete sérült a tehergépjárművek kihajtásánál.

Helyszíni szemlén a jelenlévőket a polgármester úr tájékoztatta az előzményekről és a jelenlegi tulajdon viszonyokról.

A kerékpárút kivitelezője javaslatot tett a járdasziget térkővel való burkolására, K szegélyes kialakítására. Továbbá javasolta az önkormányzatok és a kivitelező közötti költségmegosztást.

Fodor Zsolt javaslatot tett a 1216/3 és 1216/4 hrsz-ú ingatlan közötti fizikai lezárásra.

A jelenlévők a javaslatokat megvitatták és az alábbi megállapodásra jutottak:

* KÉSZ Kft. a középsziget átépítésének kivitelezésére költségvetést készít, a felmerülő költségeket a két érintett önkormányzat és a kivitelező közösen vállalja
* A parkolóként funkcionáló 1216/3 hrsz-ú ingatlan fizikai lezárása megtörténik a 1216/4 hrsz-ú út felőli oldalán betonoszlopokkal.
* A közútra egy darab irányjelzéssel ellátott parkoló tábla kihelyezése szükséges.
* Fodor Zsolt továbbra is fenntartja kérést a 1216/4 hrsz-ú útra kihelyezendő megállni tilos táblával kapcsolatban

………………………………….. ………………………………………

 dr. Bozsolik Róbert Dózsa-Pál Tibor

…………………………… ………………………… ………………………

Kőműves József, KÉSZ Kft. Fejes József Fodor Zsolt